Carolus Tunberg

Carolus Tunberg, vulgo Karl Tunberg, fuit scriptor, scaenographus et pellicularum productor Americanus, natus Spocani Vasintoniae die 11 Martii 1907, et vita functus Londinii die 3 Aprilis 1992.

 Eius cursus vitae 
Carolus Tunberg antequam calamum scaenographiis excogitandis dicaverat, narratiunculas fabellamque Milesiam cui titulus While the Crowd Cheers ("Cum turba clamat") anno 1935 editam conscripsit.

Sed ars nova novos tragoediographos flagitans - de Arte Cinematographica loquor quam Septimam Artem nonnulli vocant - eum satis mature ad novum genus litterarium scaenographicum exercendum induxit. Ita anno 1937 opus scriptoris navavit in societate "Twentieth Century Fox Film Corporation"" quam Darryl Zanuck tunc temporis regebat. Postea apud societatem "Paramount Pictures" actuosus facundus fecundusque scriptor fuit.

Permultas fabulas, quae in cinematheis innumeris magno cum successu inspiciebantur et quae nunc ut thesauri historiae cinematographicae reputantur, conscripsit.

Ex eius scriptis scaenographicis pro certo famosissimus est Ben Hur, cuius pellicula celeberrima anno 1959 in toto orbe terrarum in permultas linguas translata prodiit.

Pater fuit Terentii Tunbergii, latinistae et professoris Americani.

 Nexus externi 
 Webpage Karl Owen Tunberg Screenwriter


Categoria:Scriptores Civitatum Foederatarum
Categoria:Incolae Vasingtoniae civitatis
Categoria:Scriptores cinematographici